open-index/open-wikipedia-markdown huggingface dataset:
Judy Garland

**Judy Garland** (født **Frances Ethel Gumm**; 1922–1969) var en amerikansk skuespiller og sanger.

Garland ble født i Grand Rapids i Minnesota og fikk kjælenavnet: «Den lille fugl med den store stemme». Frances Ethel Gumm var oppkalt etter sin far, Francis «Frank» Gumm og mor «Ethel» Milne.

Garland fikk sitt gjennombrudd i filmen *[[Trollmannen fra Oz (film)|Trollmannen fra Oz]]* (1939). Sangen «Over the Rainbow» fra filmen ble kjenningsmelodien hennes. Garland var en av de største stjernene i Hollywoods filmmusikaler, og fra 1936 til 1954 spilte hun inn 29 filmer med stor suksess, inkludert *[[Toner i toppform]]* (1942), *[[Møt meg i St. Louis]]* (1944), *[[Når jeg danser med deg]]* (1948) og *[[En stjerne blir født (1954)|En stjerne blir født]]* (1954).

Fra slutten av 1950-årene og frem til sin død i 1969 opptrådte hun mest som sanger, og spilte kun inn noen få filmer på 1960-tallet, blant annet *[[Dommen i Nürnberg]]* (1961). For denne rollen ble hun nominert til Oscar for beste kvinnelige birolle. I 1963 og 1964 var hun vert for musikkprogrammet *[[The Judy Garland Show]]*.

I 1999 ble Garland kåret til tidenes åttende største kvinnelige filmlegende av Det amerikanske filminstituttet.

Garland var gift fem ganger, inkludert med regissøren Vincente Minnelli, som hun fikk datteren Liza Minnelli med, og med impresario Sidney Luft, som hun fikk datteren Lorna Luft og sønnen Joseph Wiley «Joey» Luft med.

## Filmografi
* 1936 – *[[Den store match]]*
* 1936 – *[[Søndagskonserten]]* (kortfilm) 
* 1937 – *[[Broadway melodi 1938]]*
* 1937 – *[[Heia Pookah]]*
* 1938 – *[[En sang går verden rundt]]*
* 1938 – *[[Andy Hardy og kjærligheten]]*
* 1938 – *[[Pappa søkes]]*
* 1939 – *[[Trollmannen fra Oz (film)|Trollmannen fra Oz]]*
* 1939 – *[[Mickey svinger opp]]*
*1940 – *Andy Hardy Meets Debutante*
* 1940 – *[[Vi jazzkonger]]*
*1940 – *Little Nelly Kelly*
* 1941 – *[[Blant stjerner og kometer]]*
* 1941 – *[[Life Begins for Andy Hardy]]*
* 1941 – *[[Vi på Broadway]]*
* 1942 – *[[Toner i toppform]]*
*1943 – *Presenting Lily Mars*
* 1943 – *[[Folket jubler]]*
*1943 – *Girl Crazy*
* 1944 – *[[Møt meg i St. Louis]]*
*1945 – *The Clock*
*1945 – *Ziegfeld Follies*
*1946 – *The Harvey Girls*
* 1946 – *[[Etter regn kommer solskinn]]*
* 1948 – *[[Piraten]]*
* 1948 – *[[Når jeg danser med deg]]*
* 1949 – *[[Kvinnen er livets salt]]*
* 1950 – *[[Eros frister i sommersol]]*
* 1954 – *[[En stjerne blir født (1954)|En stjerne blir født]]*
* 1961 – *[[Dommen i Nürnberg]]*
* 1962 – *[[Forlokkende Paris]]*
* 1963 – *[[Et barn venter]]*
* 1963 – *[[I Could Go on Singing]]*

## Referanser


## Eksterne lenker
* 
* 
*
Petter Pettersen

**Petter Pettersen** (født 1972) er en norsk tidligere innebandyspiller. Han var med ved innføringen av den norske ligaen i 1994. 

Han debuterte for AK-90 fra Fredrikstad, men som eliteseriespiller deltok han på Greåker Bulldogs fra Sarpsborg. Pettersen hadde også to sesonger i Slevik IBK hvor han ble belønnet med ett NM-gull, samt en sesong i Øreåsen IL som spillende trener og sist som spillende hjelpetrener i Fredrikstad IBK i sesongene 2005/06 og 2006/07. Ved siden av å føre Greåker til 6 seriemesterskap og 5 NM-gull, var han også delaktig i Norges VM-bronse fra 1996. Han har også et NM-gull med Slevik IBK fra sesongen 1999/00.

Pettersen la opp etter sesongen 2002/03, men en trenerkarriere bragte ham tilbake på banen, da i Moss og Øreåsen IL. Dette ble en kortvarig affære da Øreåsen IL rykket direkte ned etter sin første sesong i eliteserien. Han gikk da til Fredrikstad IBK for et samarbeid med Erik Hæren og A-laget. Heller ikke dette ble noen suksess, og begge årene kjempet de mot nedrykk. 

## Meritter
* VM-bronse 1996
* Seriemesterskap: 95/96, 96/97, 00/01, 01/02, 02/03
* Seriebronse: 95/95 & 04/05
* NM-gull: 1994, 1996, 1998, 2000 (med Slevik IBK), 2001 & 2003
* Årets poengplukker: 95/96 & 97/98
* Sesongen 94/95: 21 mål
* Sesongen 95/96: 22 mål og 18 pasninger. 40 poeng totalt
* Sesongen 96/97: 9 mål og 8 pasninger. 17 poeng totalt
* Sesongen 97/98: 30 mål og 19 pasninger. 49 poeng totalt
* Sesongen 98/99: 32 mål og 27 pasninger. 59 poeng totalt
* Sesongen 99/00: 16 mål og 12 pasninger. 28 poeng totalt
* Sesongen 00/01: 16 mål og 17 pasninger. 33 poeng totalt
* Sesongen 01/02: 17 mål og 18 pasninger. 35 poeng totalt
* Sesongen 02/03: 11 mål og 18 pasninger. 29 poeng totalt
* Sesongen 04/05: 2 mål og 6 pasninger. 8 poeng totalt
* Sesongen 06/07: 7 mål og 7 pasninger. 14 poeng totalt

Dette gir 183 mål og 150 pasninger i løpet av elleve sesonger i eliteserien. Det foreligger ingen tall på pasninger fra sesongen 94/95. 

På landslaget debuterte han i 1992 mens han spilte for AK-90. Her fikk han registrert 26 offisielle kamper hvor han scoret 15 mål og la 15 pasninger totalt.

## Kilder
* «NM-mester i innebandy prøver golf» *[[Sarpsborg Arbeiderblad]]*, 18. juni 2007
Roar Løken

**Håkon Roar Løken** (født 1945) er en norsk tidligere stuper. Under OL 1972 i München kom han på 10.-plass i sviktstup, tidenes beste olympiske plassering av en norsk mannlig stuper. Han var også med under OL i Mexico 1968.

Roar Løken har 25 NM-titler, og har også i senere tid blitt verdensmester i sviktstup for masters, en klasse for seniorer over 25 år som ikke lengre stuper aktivt.

## Referanser


## Eksterne lenker
*
Maida Hill

**Maida Hill** er et velstående boligområde bestående av den nordlige delen av Paddington i det vestlige sentrale London. Området ligger i bydelen Westminster. Maida Hill brukes i dag om den sørlige delen av det mer kjente Maida Vale, mellom hovedvegene Shirland Road og Harrow Road. Navnet er avledet fra vertshuset Hero of Maida som tidligere lå ved Edgware Road i nærheten av Regents kanal. Vertshuset var oppkalt etter general John Stuart som ble gjort til greve av Maida (en by i sørlige Italia) av kong Ferdinand I av De to Sicilier etter seieren i slaget ved Maida i 1806. Området består hovedsakelig av bolighus, de fleste velstående, og med mange store herskapsbolig i viktoriansk stil. BBC har studioet Maida Vale Studios plassert her.

Opprinnelig ble navnet Maida Hill brukt om hele det området som i dag kalles Maida Vale. Etter at den delen av Edgware Road som lå nord for Regent's Canal i 1868 fikk navnet Maida Vale, kom Maida Hill en stund ut av bruk som stedsnavn, men ble seinere gjeninnført som navn på strøket på sørsida av Shirland Road.

Området mellom Harrow Road og Shirland Road kaltes St Peter's Park da det ble bebygd fra 1860-åra og utover.

## Referanser
Loenga–Alnabrulinjen

**Loenga–Alnabrulinjen** er en 7,3&nbsp;km lang jernbanestrekning for godstrafikk i Oslo. Den knytter sammen Østfoldbanen og Hovedbanen uten å gå via Oslo S, men i stedet via Lodalen. Linjen følger Alnaelvas løp (delvis rørlagt fra 1922) fra Loenga til Alnabru. Fra Lodalen til Alnabru (ca 75 % av strekningen) følger den dessuten Hovedbanen. Fra Lodalen til Etterstad ligger den også side ved side med Gjøvikbanen. Loenga–Alnabrulinjen er i dag enkeltsporet, det er rom for utbygging til dobbeltspor.

Godssporet er det av de tre jernbanesporene langs Lodalens nordskråning som ligger nærmest bebyggelsen. Sporet ligger helt ned mot tettbebyggelsen i Kværnerbyen og dessuten inn mot punktblokkene på Nygårdskollen i Øvre Lodalen. Den svinger seg ellers rundt Etterstad sør og øst og videre forbi Bryn og Breivoll sammen med Hovedbanen. Loenga–Alnabrulinjen er ikke utredet for persontrafikk slik som godssporet Alnabru–Grefsen, også enkeltspor. Godssporet trafikkeres i dag av rundt 20 godstog i døgnet.

## Fremtid

I forbindelse med Follobanen, som kan stå ferdig til 2020/21, skal forberedende arbeider til en mulig fremtidig bryndiagonal bygges. I Jernbaneverkets planer for Breivoll/Smalvollen heter det:

«Bryndiagonalen» skal planlegges samtidig med nytt dobbeltspor til Ski. Det er sannsynlig at Bryndiagonalen kommer ut mot hovedbanen i området Fyrstikkbakken-Tvetenveien.

Dersom Bryndiagonalen ferdigstilles, vil godssporet avlastes.

## Stasjoner
I tilknytning til godssporet på Loenga ligger Loenga stasjon med stasjonsbygg og perronger. Stasjonen betjener ikke personer, men gods. På Kværner lå Kværner stasjon mellom 1957 og 1977. Den betjente godssporet og Gjøvikbanen. Status var togstopp, det vil si den betjente verken passasjerer eller gods. Bryn stasjon betjente gods på Loenga–Alnabrulinjen og persontrafikk på Hovedbanen. Stasjonen er fremdeles intakt, men i dag stort sett ubetjent. Alnabru stasjon ble opprettet i 1902. Den var primært endestasjon for de to godslinjene som møttes på Alnabru, men hadde også noe persontrafikk. Alnabru stasjon ble nedlagt i 1971.

## Jernbaneulykken på Sjursøya
24. mars 2010 rullet 16 godsvogner tilhørende CargoNet ukontrollert fra Alnabru til Sjursøya. Dette førte til en alvorlig ulykke på Sjursøya.

## Linjekart
### Oversiktskart

|}

### Detaljkart

|}

## Referanser


## Eksterne lenker
* Loenga-Alnabrulinjen i Norsk Jernbaneklubbs stasjonsdatabase
Jørn Inge Tunsberg

**Jørn Inge Tunsberg** (født ) er en norsk gitarist. Han er gitarist i det bergenske black metal-bandet Hades Almighty. Tunsberg spilte en periode gitar i Immortal, og etter at Tunsberg sluttet, fortsatte bandet som en trio. Han ble altså ikke erstattet. Han har også spilt i Old Funeral.

Han startet deretter Hades Almighty sammen med Jan Otto «Janto» Garmanslund (Vokal, bass, keyboard) og Remi (trommer).

Tunsberg ble dømt for å ha tent på og brent ned Åsane gamle kirke julaften 1992, sammen med Varg Vikernes. Han snakker om denne hendelsen i dokumentarene *[[Satan rir media]]* og **. Han tar ikke avstand fra handlingen og mener de kristne har seg selv å takke.

Han har også jobbet som plateanmelder i Bergensavisen, hvor han anmelder metal-album.

## Referanser
Malmøya

**Malmøya** er en drøyt 600&nbsp;dekar stor øy som ligger i Bunnefjorden (øst i Oslofjorden), cirka 4&nbsp;km sør for Oslo sentrum og rett vest av Ulvøya i Oslo kommune. 

Øya ble i år 1307 gitt til Mariakirken av fru Jartrud og tilhørte kirken fram til reformasjonen. Tidlig på 1800-tallet ble øya utstykket til landsteder for byens fornemste familier. I 1888 var her 62 bruksnumre, og like før andre verdenskrig var det blitt 141 bruksnumre. I dag er det ca. 180 husstander på øya. 

## Veier og virksomheter
Fast veiforbindelse kom i 1966 med bro over Malmøysundet fra Ormøya, som igjen er forbundet med fastlandet. Tidligere var det ferge over sundet. På denne tiden forelå det planer om å utvide Oslo havn på nord- og vestsiden av Malmøya, og broen er derfor dimensjonert vesentlig kraftigere enn veiene på begge sider. Malmøya har private veier, eid og vedlikeholdt av Malmøya Veilag. Veiene er svært smale, og parkering er stort sett forbudt på hele øya. Man kommer til Malmøya med Buss 85 fra Jernbanetorget.

Oslo kommune driver campingplassen Solvik, reservert for fysisk handicappede, på øyas sørvestside, ved sundet mot Malmøykalven. Det er dagligvarebutikk ved Malmøysundet. Annen næringsvirksomhet er to marinaer. Ormsund Roklub og Bundefjorden Seilforening har lokaler på sydøstsiden av øya. Skinnerbukta på øyas vestside er en yndet ankringsplass, stille og vestvendt, med en offentlig badeplass på sørsiden.

## Naturfredning
Den 2. november 1979 ble det på og ved Malmøya fredet sju atskilte områder som naturminner og dyrefredningsområde. Hensikten var i første rekke å beskytte geologiske forekomster, kalkfuruskog og fugleliv, da øya har stor verdi som raste-, beite- og hekkeområde for sjøfugler. Fire av områdene ble senere samlet til ett og fredet som naturreservat den 27.6.2008.

Fra da er følgende områder fredet:

# Malmøya og Malmøykalven naturreservat (510&nbsp;da)
# Kaninøya naturreservat (23&nbsp;da)
# Malmøya Brygge naturminne (4&nbsp;da)
# Nordre Malmøya naturreservat (26&nbsp;da)

## Geologi

Malmøya og de andre øyene i Oslofjorden tilhører Oslofeltet med avsetningsbergarter fra kambrosilurtiden. I tillegg finnes det vulkanske lavaer og intrusiver fra permtiden. I de sedimentære bergartene finnes fossiler av armfotinger, trilobitter, koraller, blekkspruter og graptolitter. 

I permtiden presset vulkansk lava seg opp gjennom de eldre bergartene i jordskorpa. Rombeporfyr og basalt er smeltemasser som har strømmet ut på overflaten, mens granitt er smeltemasse som størknet lenger nede i jordskorpa. Striper i overflaten på svaberg er orientert nordvest-sydøst og er dannet av isens bevegelser i slutten av siste istid for noe mer enn 10&nbsp;000 år siden.

## Se også
* Verneområder i Oslo

## Referanser




## Eksterne lenker
* Malmøyas hjemmeside
* Kort presentasjon av Malmøya med kart og bilder
* Historisk turtips på Malmøya
Hades Almighty

**Hades Almighty** er et norsk black metal-band fra Bergen som ble etablert i 1992. Bandet ble startet av Jørn Inge Tunsberg og Remi Andersen. Senere komplettert med bassist og vokalist Jan Otto «Janto» Garmanslund. Det har også vært et par gitarister innom, blant annet «Nagel» og «Stig».

Bandet har vært i medias søkelys på grunn av Tunsbergs deltagelse i nedbrenningen av Åsane gamle kirke, sammen med Varg Vikernes, julaften 1992.

Bandets trommeslager er også kjent fra Akvariet i Bergen som reptilansvarlig, særlig gjennom tv-serien om akvariet som gikk på TV 2.

## Medlemmer
* Jan Otto «Janto» Garmanslund – Vokal, Bass, Keyboard
* Jørn Inge Tunsberg – Gitar, Keyboard
* Remi – Trommer

## Diskografi
**...Again Shall Be* (1994) Full Moon Productions 
**Dawn of the Dying Sun* (1997) Full Moon Productions 
**Millenium Nocturne* (1999) 
**The Pulse of Decay* (2001)

## Eksterne lenker
* 
*
Erik Kaupang

**Erik Kaupang** (født 7. juli 1966) er en norsk politiker som representerer Arbeiderpartiet (Ap). 

Han var ordfører i Hol i Buskerud fra 2003 til 2011 og var vararepresentant til Stortinget fra Buskerud i perioden 2013-2017,  

Før det var han brannsjef i Hol.

## Referanser


## Eksterne lenker
*
Kamilla Gamme Svello

**Kamilla Gamme Svello** (født 1. mars 1969 i Hamar som **Kamilla Gamme**) er en norsk stuper. Hun er den stuper i Norge med best plassering i OL. Hun ble nr. 7 i 10 m-finalen i Seoul i 1988 etter en 11.-plass i kvalifiseringsrunden.

Etter gymnas på Hamar, Universitet i Austin i Texas i USA og studier i Trondheim, bor hun nå på Hamar med mann og barn. 

Kamilla Gamme ble tidligere trent av Jon Grunde Vegard.

## Referanser


## Litteratur
* 

## Eksterne lenker
*
Sangria

**Sangria** (av spansk *sangre*, som betyr blod) er en type alkoholholdig drikk som oppsto i Spania og Portugal. 

Sangria er en blanding av vin, vanligvis rødvin, og frukt, og gjerne et søtningsmiddel. Den kan også lages med basis i både hvitvin, rosévin og musserende vin (typisk cava). Dersom drikken lages av hvitvin kalles den gjerne *hvit sangria*. Eventuelle andre ingredienser kan også høre med. Det fins mange forskjellige typer og oppskrifter. Sangria blir vanligvis servert om sommeren som en kald drikk, som oftest med isbiter i. I Sør-Spania kalles drikken gjerne *tinto de verano*, som betyr «sommer-rød(vin)». 

## Referanser
Slevik Innebandyklubb

**Slevik Innebandyklubb** (stiftet 20. februar 1989) er en innebandyklubb fra Onsøy i Fredrikstad.

## Historikk
Slevik IBK er Norges eldste innebandyklubb. Den ble startet i 1988 av en kompisgjeng, men den offisielle stiftelsen er satt til 20. februar 1989. De første treningene ble holdt på Slevik barneskole, men den ble snart for liten i forhold til antall utøvere, så da ble klubben flyttet til Gaustadhallen på Manstad. Der har klubben holdt til frem til det ble bygd en ny hall på Hurrød Barneskole på Gressvik.

Klubbfargene har også skiftet gjennom tidene, og på gunn av et lite uhell ved en bestilling ble den første fargen rosa. Egentlig ble det bestilt røde hockeydrakter fra Canada, men i stedet for ble det sendt rosa. Dette ble mottatt med et smil, og dermed var fargen satt. Deretter skiftet fargen til gul i 1995 for å stå i stil til skolefargen til Slevik barneskole før den igjen ble endret til sort i 2002.

Slevik har en lang merittliste, og 21. april 2012 kunne klubben bokføre sin intet mindre enn 20. NM tittel, da Sveiva ble slått 4-1 i NM-finalen i klassen junior damer. Det 25. NM-gullet ble vunnet av herrelaget i 2014, samme år som Slevik fyller 25 år. 

Sleviks herrelag ble i 2014 første klubb som klarte å vinne "the double" 3 sesonger på rad! I 2015 ble rekorden øket til 4 sesonger på rad!

Slevik IBK arrangerer også Norges to største innebandy-turneringer i Fredrikstad, en turnering som bærer navnet Plankecup. Den blir arrangert hvert år i september og det skjer i Kongstenhallen. Salming Cup (tidligere Tv-Bodencup og Zonecup) er klubbens andre turnering, en cup for aldersbestemte lag. Den blir arrangert etter hver sesong i april/mai.

Sportslig har klubben et tilbud til både gutter og jenter, og er i dag en av Norges største innebandyklubber.

## Meritter
* NM-gull herre senior: 1997,2000,2012, 2013, 2014, 2015, 2016, 2017, 2023 & 2025
* NM-gull dame senior: 2004 & 2014
* NM-gull jr herrer:2008
* NM-gull jr dame: 1999, 2002, 2005, 2006, 2009, 2010, & 2012
* NM-gull gutt: 1996, 1999, 2004 ,2005 & 2014
* NM-gull pike: 2001, 2004, 2005, 2006 & 2010
* Seriemesterskap herre senior 2011-2012, 2012-2013, 2013-2014 2014-2015 & 2016-2017 (eliteserien)
* Herrene tok sølv i Euro Floorball Cup 2012 
* Herrer vant Eurofloorball Cup på hjemmebane 2014 
* Herrer vant Eurofloorball Cup i Latvia 2017 
* Klubben har i ulike klasser cirka 40 kretsmesterskap
Skøyen–Filipstadlinjen

**Skøyen-Filipstadlinjen** var opprinnelig en del av Drammenbanen. Strekningen ble åpnet i 1872. Da Oslotunnelen åpnet i 1980 ble størstedelen av trafikken flyttet til Oslo S, men enkelte avganger gikk fra Oslo V fram til ruteskiftet i 1989. Linjen hadde deretter ingen persontrafikk, men ble en tid trafikkert av godstog som skulle til og fra containerhavnen på Filipstad. Strekningen mellom Filipstad og Vestbanestasjonen ble nedlagt, og sporene ble revet tidlig på 1990-tallet. Vy har fremdeles virksomhet på Filipstad gjennom selskapet NSB Trafikkservice as Filipstad, som vedlikeholder togmateriell, primært på tog fra morselskapet. Det samme gjør Jernbaneverkets driftsbanegård.

## Eksterne lenker
* 
* Skøyen-Filipstadlinjen i Norsk Jernbaneklubbs stasjonsdatabase
Kritias

**Kritias** (gammelgresk Κριτίας, *Kritías*; født rundt 460 f.Kr i Athen, død 403 f.Kr. ved Mounychia nær Pireus) var en athensk oligarkisk politiker, filosof, forfatter og dikter.

## Liv
Kritias, sønn av Kallaischros, ble født inn i en velhavende og innflytelsesrik athensk familie. Mor til filosofen Platon, Periktione, var Kritias' kusine.

Etter at Peloponneskrigen endte med nederlag for Athen, rev Kritias og 29 andre oligarker til seg makten med hjelp av de spartanske besetterne.  Kritias var en av lederne i «de tretti tyranner», og henrettet et av medlemmene, Theramenes, da han våget å konfrontere ham åpent. Kritias, som nå var den ubestridte lederen, startet systematiske henrettelser av politiske motstandere og rike metoiker som han så konfiskerte formuene til. 

Pro-demokratiske styrker med eksil-athenere under ledelse av Thrasybulus slo oligarkenes styrker i et slag i Pireus i mai 403 f.Kr. Kritias falt i slaget, og da den nå lederløse oligark-gruppa ikke lengre var styringsdyktig, ble et demokratisk styresett gjeninnsatt ikke lenge etter.

## Verk
I sin egen tid var Kritias en kjent poet og lærer. Fragmenter av flere verker er bevart i andre forfatteres verk: tre tragedier, et satyrspill, en samling elegier, og bøker med prekener og aforismer. 

Han utga også en samling epideiktiske taler, dvs. taler som forutsetter at taler og tilhører deler et felles sett av verdier. Til tross for at noen av verkene har usikkert opphav, kan få greske forfattere fra antikken vise til en så allsidig litterær produksjon. Den politiske spilleren, forfatteren og filosofen Kritias var en av sin tids mest kontroversielle og gåtefulle figurer i Athen.

## Litterær figur
Kritias er en av de figurene som opptrer oftest i Platons dialoger, men det er omstridt hvilken Kritias som i *[[Timaios]]* og i *[[Kritias (Platon)|Kritias]]* forteller den platonske myten om Atlantis, Platon kan også ha ment en eldre persom med samme navn. Kritias dukker også opp i *[[Charmides]]*, *[[Protagoras (Platon)|Protagoras]]* og i den pseudo-platonske *[[Eryxias]]*.

Seinere er Kritias portrettert i en rekke andre litterære verk, som i den populærvitenskapelige romanen *Atom* av Karl Aloys Schenzinger og i den historiske romanen *Mord im Garten des Sokrates* av Sascha Berst.

## Litteratur
*
*
*

## Referanser


## Eksterne lenker
* 
* Egon Gottwein: ''Vorsokratische Philosophie. Sophistik (VS 88) Kritias'', et utvalg tekster fra førsokratisk filosofi
* 
* ''Critias of Athens: Fragments'' , Demonax, Hellenic Library
Metal: A Headbanger’s Journey

***Metal: A Headbanger's Journey*** er en dokumentarfilm fra 2005 laget av den kanadiske antropologen Sam Dunn. Den omhandler heavy metal som ikke bare musikk, men også som et sosialt fenomen, og forsøker å forklare dette. Sam Dunn har selv vært en *[[metalhead]]* siden han var 12 år gammel.

## Kontrovers med norsk metalmiljø
Selv om Sam Dunn er akademiker av yrke, er ikke dette for en dokumentar av slik art å regne. Underholdning er også en viktig faktor. Dette har muligens vært en av faktorene som gjorde at når man i filmen fokuserer på norsk metal, så har det blitt et ensidig fokus på ting som skjedde på tidlig nittitallet. Lite omhandler selve musikken. Enslaved og Hades Almighty reagerte på dette. Etter å ha blitt intervjuet i flere timer, ble kun de fragmentene som omhandler kirkebranner, satanisme, osv, tatt med, og da helt ut av sin kontekst, ifølge de fornærmede.

Det fulgte en del kontrovers i særlig bergenske medier etter dette, men også i riksdekkende aviser, hvor begge parters (bandene og Dunn) synspunkter ble lagt frem. Gorgoroth var eneste norske bandet som ikke hadde noe i mot hvordan de ble fremstilt i denne dokumentaren.

## Referanser


## Eksterne lenker
*
Hedalen

**Hedalen** er både et dalføre og ei bygd i Sør-Aurdal kommune i Innlandet. Dalføret er en sidedal til Begnadalen. Bygda, som preges av barskog, landbrukseiendommer og spredt privatboligbebyggelse, strekker seg vest og nordover mot Vassfaret fra Nes i Ådal, som ligger langs E16 ved nordenden av Sperillen i Ringerike kommune i Buskerud. Naturvernområdet   Vassfaret, ligger med en del i Hedalen og en del i Flå i Buskerud. Fra Hedalen går det bomveg inn til Aurdalsdammen, og Nevlingen i Vassfaret.

Bygdesentrumet i Hedalen inkluderer blant annet Hedalen barne- og ungdomsskole, to nærbutikker og en liten bensinstasjon med verksted. Bygda er også kjent for Hedalen stavkirke, en bevart stavkirke som fortsatt er i bruk.

Bygda har tilkomst via fylkesvei 243 fra Nes i Ådal, fylkesvei 225 fra Begnadalen og fylkesvei 223 fra Nesbyen i Hallingdal. Det er dessuten mulig å ta seg dit via Strømsoddbygdveien fra Sokna og bomvei fra øvre Strømsoddbygda i Soknedalen over Vidalen. Dette er den gamle kongeveien til Valdres.

Fra bygdesentrumet  i Hedalen til Nes i Ådal er det ca. 22 km, til Bagn i Valdres ca. 35,8 km, og til Nesbyen i Hallingdal ca. 47 km.

Hedalen har fra gamle tider vært stor leverandør av tømmer, og det var årlig fløting av tømmer på vassdragene i bygda til på slutten av 60 tallet. Dette er blitt tatt opp igjen som et kulturminne, og det er en årlig brøtning  i Vassfaret.

Forfatterene Mikkjel Fønhus og Edvard Elsrud  har lagt mye av handlingen i flere bøker til Hedalen og områdene i Vassfaret, bla.a Skoggangsmann, og Slagbjørnen Rugg og Bjørnejakt i Vassfaret.

Bygdefolk har hatt stor interesse for å ta vare på det gamle i bygda – og det har blitt etablert et levende museum på Bautahaugen Samlinger

I tillegg har Bautahaugen også fått et komplett gårdsbruk, Bergsrud i Hedalen. Dette er nå blitt etablert som "levende gård", og skal drives på gammel måte.

I privat eie finnes og ei gammel mølle, som er i noenlunde stand, men ikke i drift. Den har vandret litt i sine mange leveår, og går under navnet "Husemølla" eller Hedalsmølla. 

## Se også
* Hedalen stavkirke

## Eksterne lenker
*
Mother Jones

**Mary Harris Jones**  (født 1. august 1837, død 30. november 1930), bedre kjent som **Mother Jones**, var en prominent amerikansk arbeider-organisator. I 1984 ble hun innvotert i National Women's Hall of Fame.

## Biografi
Hun ble født **Mary Harris**, datter av en romersk-katolsk bonde nær byen Cork, Irland. Encyclopædia Britannica lister hennes fødselsdag som 1. august 1837, selv om hun selv hevdet at den var den 1. mai 1830.

## De første år
De to store vendepunktene i hennes liv var da hun først mistet sin mann og fire barn under en gulfeber-epidemi i Tennessee i 1867, og da hun så mistet sin eiendom under den store brannen i Chicago i 1871. Tvunget til å forsørge seg selv ble hun involvert i arbeiderbevegelsen og sluttet seg til Knights of Labor, en forløper for Industrial Workers of the World (IWW eller «Wobblies»), som hun hjalp med å stifte i 1905. Hun var aktiv som organisator og underviste i streiker over hele landet. Hun var særlig involvert i United Mine Workers (UMW) og Socialist Party of America. Som en fagforeningsorganisator vant hun berømmelse for å organisere hustruer og barn i demonstrasjoner for deres krav. I 1903 organiserte hun barn som arbeidet i gruver og fabrikker i «Barnas korstog», en marsj fra Kensington, Pennsylvania til Oyster Bay, New York (president Theodore Roosevelts hjem) med bannere som krevde tid til å leke og til å gå på skole. Selv om presidenten nektet å møtes med de marsjerende, brakte marsjen emnet om barnearbeid opp på toppen av offentlighetens agenda.

## De senere år
I 1913, under Painwillt Creek-Cabin Creek-streiken i Vest-Virginia, ble Mother Jones sammen med andre fagforeningsfolk anklaget for å være med i en sammensvergelse som inkluderte drap. Hun ble satt i husarrest i Pratt, Vest-Virginia. Hennes arrestasjon reiste et ramaskrik og hun ble snart løslatt da angriperne ble identifisert som assosiert med en prominent lokal forretningsmann. Efter hennes løslatelse beordret Senatet en undersøkelse av forholdene i de lokale kullgruver. Hun var også sentral under slaget ved Blair Mountain i 1921.

## Referanser


## Eksterne lenker
* Mother Jones: Biografi av Sarah K. Horsley
* Industrial Workers of the World
* Gratis eBook av mother Jones' selvbiografi
* Mother Jones på Find-A-Grave
Trierark

**Trierark** (gresk: τριήραρχος, *triērarchos*) var tittelen på offiserene som var øverstkommanderende på en trireme, et stort krigsskip med tre rader med årer, i antikkens Hellas. I Athen og noen få andre bystater, var disse offiserene pålagt å betale for utstyret og opprettholdelsen av skipet de var satt å lede. Trierarker måtte derfor være velstående menn ettersom utgiftene for å holde et skip i drift kunne være på en talent i året. Staten anskaffet skipet og dets grunnleggende utstyr, og betalte normalt for mannskapet, men det jevnlige vedlikehold og reparasjon sto trierarken for.

Etter 411 f.Kr. var imidlertid posisjonen som trierark delt i to med en *med*-trierark (*syntriērarchoi*), da utgiftene for jobben hadde blitt for stor. Entreprenører kunne bli funnet som ville befri trierarkene fra deres personlige engasjement; reformer i 357 f.Kr. og senere involverte organisering av de ansvarlige i partnerskap (*symmoriai*). Opplegget ble avskaffet av reformatoren Demetrios fra Faleron i 317–307 f.Kr., men opplegget ble videreført av bystater.

## Referanser


## Litteratur
* Hornblower, Simon, Spawforth, Anthony, red. (2003): *The Oxford Classical Dictionary*, Oxford University Press,
Ørjan Stedjeberg

**Ørjan Stedjeberg** (født 1977) er en norsk musiker som er kjent under artistnavnet «Hoest». 

Hoest er grunnlegger og det eneste offisielle medlemmet av det bergenske black metal-bandet Taake, hvor han skriver alle bandets sanger og spiller alle instrumenter for studioinnspillinger. Han er også medlem av bandet Deathcult og synger live for Gorgoroth, i tillegg til å være et tidligere medlem av Ragnarok og Ravengod. Hoest er kjent særlig for sin markante, spøkelsesaktige vokal på klingende bergensk og energiske konsertopptredener.

## Diskografi
### Med [[Taake]]
**Studioalbum**
* *Nattestid Ser Porten Vid* (1999)
* *Over Bjoergvin graater himmerik* (2002)
* *Hordalands doedskvad* (2005)
* *Taake* (2008)
* *Noregs vaapen* (2011)
* *Stridens hus* (2014)
* *Kong Vinter* (2017)
* *Et Hav av Avstand* (2023)

**EP-er**
* *Nekro* (2007)
* *Svartekunst* (2008) (live)
* *Kveld* (2011)
* *Kulde* (2014)
* *Baktanker* (2017)

**Samlealbum**
* *Helnorsk svartmetall* (2005)
* *The Box* (2005)
* *Gravkamre, Kroner og Troner* (2013)
* *7 Fjell* (2017)
* *Avvik* (2021)

### Med Deathcult
**Studioalbum**
* *Cult Of The Dragon* (2007)
* *Cult Of The Goat* (2017)

**EP-er**
* *Bestial Recordings* (2021)
* *Seven Are They* (2024)

### Med [[Ragnarok (band)|Ragnarok]]
**Studioalbum**
* *Blackdoor Miracle* (2004)

### Med Ravengod
**EP-er**
* *Ravengod* (2017)
* *Ravengod* (2017)

## Eksterne lenker
*
Ignacy Łukasiewicz

**Jan Józef Ignacy Łukasiewicz** (født 8. mars 1822 i Zaduszniki, Polen, død 7. januar 1882 av lungebetennelse) var en polsk farmasøyt som fant opp den første metode til å destillere parafin fra olje. 

Łukasiewicz hadde lenge vært interessert i oljens potensial som et billig alternativ til den dyrere hvaloljen. Kanadieren Abraham Gesner hadde raffinert parafin fra kull i 1846, og sju år senere oppdaget 
Łukasiewicz hvordan man raffinerer parafin fra råolje i (1852) og parafinlampe (1853). Samme år åpnet han verdens første oljegruve i Bóbrka, nær Krosno. Den 31. juli 1853 donerte Łukasiewicz en av sine parafinlamper til det lokale sykehusets akuttavdeling.

Han ble grunnleggeren av den polske oljeindustri og en av pionerene innenfor oljeindustri i verden. Han boret den første oljebrønn (1854) og bygget det første oljeraffineri i (1856). 
Łukasiewicz ble en rik mann og en prominent filantrop.  Han startet en rekke selskaper sammen med entreprenører og landeiere.

## Referanser
«Vidar» (kanonbåt) (1882–1945)

**«Vidar»** var en norsk kanonbåt av 2. klasse, bygget ved Karljohansverns Verft i Horten, sjøsatt den 31. januar 1882. Hun var det siste skipet i sin klasse som ble bygget, og den siste båt i den norske marinen som fikk levert en riflet *forladekanon*.

Rundt 1910 ble Vale-klassen ombygget til mineleggere. Ombyggingen for «Vidar»s vedkommende fant sted i 1911, forladekanonen ble da erstattet med en 12 cm hurtigskytende kanon, den 37 mm kanonen ble erstattet med en større på 47 mm, mens de to resterende ble beholdt. «Vidar» ble så utstyrt med 50 miner.

«Vidar» ble ikke brukt som minelegger under invasjonen av Norge 9. april 1940, men som artilleriskip, slik lød i alle fall ordren. Minene ble lagt igjen på land i Melsomvik den 10. april, men «Vidar» kastet aldri loss, og lå fremdeles ved kai i Melsomvik den 14. april, da tre tyske skip kom inn til havnen. «Vidar» overgav seg uten kamp.

I 1945 ble hun solgt til Brødrene Anda i Stavanger for opphugging, etter å ha vært i tyske hender hele krigen.

## Litteratur
* Marius Thomassen: 90 år under rent norsk orlogsflagg, Eide Forlag, 1995.
Glasslegemeavløsning

**Glasslegemeavløsning** er en aldersforandring i øyet som i seg selv er godartet.

Glasslegemet er en geléaktig, gjennomsiktig masse som normalt fyller hele øyet og er festet flere steder til netthinnen og synsnerve. Med alder blir konsistensen mer flytende og det dannes stadig flere lommer med væske i denne substansen. Glasslegemeavløsning finner sted når glasslegemet skrumper inn så mye at den løsner fra netthinnen. Dette er meget alminnelig, og kan ved undersøkelse gjenfinnes hos omtrent 60% av personer eldre enn 80 år. De fleste får ingen symptomer, men noen vil oppleve økt antall uklarheter ("fluer") i synsfeltet og ev. lysglimt i synsranden. I noen få tilfeller kan glasslegemeavløsning imidlertid være et mulig forvarsel på netthinneavløsning, som er en akutt øyelidelse som kan føre til blindhet dersom behandling ikke startes raskt. 

## Referanser
Frisk (pastill)

**Frisk** (stilisert som **FRISK**) er en type sukkerfri mikropastiller som produseres i Belgia av Perfetti van Melle. Etter lanseringen i Belgia i 1986, har pastillene spredd seg til de fleste verdenshjørner. Frisk finnes i mange ulike smaker, blant annet peppermint, salmiak violet, orange mint og euca menthol. I Norge importeres og distribueres pastillene av Valora Trade Norway.

## Referanser


## Eksterne lenker
*
Lindt & Sprüngli

**Lindt & Sprüngli**, bedre kjent som **Lindt**, er en sveitsisk produsent av sjokolade og konfekt. Selskapet ble stiftet i 1845 av David Sprüngli-Schwarz og sønnen Rudolf Sprüngli-Ammann.

Lindt har fabrikker i Tyskland, Sveits og USA. I Norge distribueres Lindt av Valora Trade Norway.

## Eksterne lenker
*
Carpathian Forest

**Carpathian Forest** er et norsk black metal-band stiftet 1990 av Roger "Nattefrost" Rasmussen og Nordavind.

## Diskografi
**Through Chasm, Caves and Titan Woods* (EP) – (1995)
**Black Shining Leather* – (1998)
**Strange Old Brew* – (2000)
**Morbid Fascination of Death* – (2001)
**We're Going to Hell for This* (samlealbum) – (2002)
**Defending the Throne of Evil* – (2003)
**Skjend Hans Lik* (samlealbum) – (2004)
**We're Going to Hollywood for This – Live Perversions* (DVD) – (2004)
**Fuck You All!!!!* – (2006)
*The Fucking Evil Years (samlealbum) – (2017)

## Medlemmer
*R. Nattefrost – Vokal, gitar, arrangement, bass (1990–)
*Tchort (Terje Vik Schei) – Gitar, bass (1999–) 
*Anders Kobro – Trommer (1999–) 
*Blood Pervertor (Goran Boman) – Gitar (2003–)

File:W0818-Hellfest2013_CarpathianForest_RNattefrost_68213.JPG|Nattefrost.
File:W0819-Hellfest2013_CarpathianForest_Tchort_BloodPervertor_68268.JPG|Tchort & Blood Pervertor.
File:W0820-Hellfest2013_CarpathianForest_RNattefrost_Vrangsinn_Tchort_68280.JPG|Nattefrost, Vrangsinn & Tchort.
File:W0822-Hellfest2013_CarpathianForest_Tchort_68358.JPG|Blood Pervertor.
File:W0823-Hellfest2013_CarpathianForest_Vrangsinn_68401.JPG|Vrangsinn.


## Tidligere medlemmer
*J. Nordavind – Vokal, gitar, keyboard, arrangements – (1990–2000) 
*Lazare (Lars Are Nedland) – Trommer – (1998–1999) 
*Vrangsinn – Bass, keyboard (2000–2007)

## Eksterne lenker
* 
*
Istvan Lisztes

**István Lisztes** (født 8. april 1942) i Ungarn er kunstner og billedhugger. Han var professor i figurativ skulptur ved Statens kunstakademi i Oslo i perioden 1996-2002.

Lisztes er utdannet i skulptur ved Kunstakademiet Budapest 1962-1969, samt i filosofisk estetikk ved Universitetet i Budapest 1971-1973. Han er gift med kollegaen Wenche Gulbransen.

## Samlinger
Istvan Lisztes er representert i følgende samlinger:

* Nasjonalgalleriet og Moderne Museet Ungarn 
* Nasjonalgalleriet 
* Norsk kulturråd Oslo 1995 
* Riksgalleriet 
* Museet for samtidskunst Oslo 1988 

## Utsmykninger
* Gardeleiren Oslo 1981 
* KI-senteret Rykkinn 1986 
* Majorstua alders- og sykehjem 1987 
* Tromsø kulturhus 1988 
* Vest-Agder fylkessykehus Kristiansand 1989 
* Ringsaker kommune 1993 
* Nye Rikshospitalet Oslo 1994 
* Stenbråten Oslo 1998 
* Statens Hus Bergen 2000 
* Lucy Smith byste Universitetet i Oslo / Urbyggning 2004 
* MS Senteret Hakadal 2005

## Referanser


## Eksterne lenker

* Kulturnett.no
Ådalsfjellene

**Ådalsfjellene** (eller Ådalsfjella) er et fjellområde i Ringerike kommune som strekker seg nordover fra Skollerud i Ådal og Vælsvatna i Soknedalen til Vidalen i nordvest og Vassfarfoten på grensen mot Vassfaret og Sør-Aurdal i Innlandet i nord. Fjellkjeden ligger mellom Sperillen i øst og Strømsoddbygda i Soknedalen i vest.

Ådalsfjellene består av en rekke mindre topper og fjell, med Vikerfjellmassivet som det største og høyeste. Gyranfisen (1 127 moh.) er det høyeste punktet på Vikerfjell, med Treknatten (1 101 moh.) i nord som det nest høyeste punktet. Her finnes dessuten Vikerfjell naturreservat, et cirka  naturreservat.

Sør for Vikerfjell ligger også Urdevassfjellet (953 moh.) og Høgfjell (1 010 moh.). I sørvest for ligger Tjuvenborgen (en gammel bygdeborg).

## Se også

* Ådalsfjellene (samlebegrep)
** Vikerfjell
*** Gyranfisen
*** Treknatten
*** Svarttjernskollen
*** Vikerfjelltoppen
** Kjølfjellet
** Urdevassfjellet
** Høgfjell
*** Hestebrenna
*** Tjuvenborgen
«St. Olaf»

Dampfregatten **«St. Olaf»** var et norsk krigsskip som ble bygget i en tid da Norges økonomi og vilje til å bygge marine for alvor tok seg opp igjen etter ufreden i 1807–1814. Fregatten ble bygget ved Marinens hovedverft i Horten og ble sjøsatt 9. september 1856, temmelig sent for et stort treskip. Bombeartilleriet hadde alt begynt å gjøre seg gjeldende, og slaget på Hampton Roads 9. mars 1862 under den amerikanske borgerkrigen, skulle bli dødsstøtet for de store treskipene. 

Opprinnelig hadde St. Olaf en dampmaskin på 150 i.HK, men denne ble oppgradert i 1867.

Fregatten hadde en stor besetning, og var dyr å holde i drift. Den var bare ute på fire tokt, og fra 1875 lå den i opplag på Hortens havn, mens den i 1892 ble omdannet til kullholk. Den ble solgt til opphugging i 1925.

Gallionsfiguren til St. Olaf ble skåret av treskjærer Ole Jakobsen Laulo. Figuren er tatt vare på og er å finne på Marinemuseet i Horten. Dette er trolig den mest kjente av Laulos gallionsfigurer.

## Litteratur
* Marius Thomassen: 90 år under rent norsk orlogsflagg, Eide Forlag, 1995.
Vikerfjell

**Vikerfjell** er et fjellmassiv i Ringerike kommune i Buskerud. Det er en del av i Ådalsfjellene, og ligger mellom Sperillen i øst og Strømsoddbygda i vest. Den høyeste toppen er Gyranfisen på  meter over havet, mens Treknatten () i nord er det nest høyeste punktet. Vikerfjell grenser inn mot Vidalen i Vassfaret i nordvest og Vassfarfoten i Sør-Aurdal kommune i Innlandet i nord.

Vikerfjell er et meget populært friluftsområde både sommer og vinter. De finnes også mange hytter der, men hyttebyggingen bærer ikke preg av å være satt opp som hyttelandsbyer.

Navnet brukes nå av mange i en større sammenheng, inkludert Høgfjell, men dette er ikke i samsvar med den opprinnelige bruken av navnet.

## Se også
* Ådalsfjellene (samlebegrep)
** Vikerfjell (dette fjellet)
*** Gyranfisen
*** Treknatten
*** Svarttjernskollen
*** Vikerfjelltoppen
** Kjølfjellet
** Urdevassfjellet
** Høgfjell
*** Hestebrenna
*** Tjuvenborgen

## Referanser




## Eksterne lenker
* Turforslag til Holleia, Vikerfjell og Vassfaret på DNT og NRKs nettsted ut.no
Bruland

**Bruland** er ei grend i Sunnfjord kommune i Vestland, mest kjent for Futegarden og Sunnfjord Betong. Vest for Bruland ligger Indre Hafstad.

Futegården Bruland var i 1567 et krongods, og futen for Sunnfjord, Jens Hallandsfar, bodde der en tid. Nikolai Lambrechts, som var fut i Fjordane, kjøpte i 1789 gården og flyttet futesetet dit fra Svanøy. Futene for Sunnfjord og Nordfjord bodde på Bruland fram til embetet ble lagt ned i 1898. Futegården ble fredet i 1924. Gården er nylig restaurert.
Urdevassfjellet

**Urdevassfjellet** (også skrevet *Ulevassfjellet* og *Urdevassfjell*) er et fjell i Ringerike kommune i  Buskerud fylke. Det har flere toppunkter, hvorav det høyeste ligger 959 meter over havet. Fjellet tilhører Ådalsfjellene og ligger vest for nordenden av Høgfjell i Ådal og øst for Eidvatnet i Strømsoddbygda i Soknedalen.

## Se også

* Ådalsfjellene (samlebegrep)
** Vikerfjell
*** Gyranfisen
*** Treknatten
*** Svarttjernskollen
*** Vikerfjelltoppen
** Kjølfjellet
** Urdevassfjell (dette fjellet)
** Høgfjell
*** Hestebrenna
*** Tjuvenborgen

## Referanser
Høgfjell

**Høgfjell** er et mindre fjellmassiv i Ringerike kommune i Buskerud. Det har en høyde på  meter over havet.

Fjellet tilhører Ådalsfjellene og ligger sør for Vikerfjell i Ådal og vest for den søndre delen av Sperillen. I vest grenser Høgfjell inn mot Strømsoddbygda i Soknedalen. Sør for Høgfjell finnes Tjuvenborgen og et platå som er kjent som Hestebrenna (772 moh.)

Høgfjell er den fjelltoppen i Norge over  som ligger nærmest Oslo.

## Se også

* Ådalsfjellene (samlebegrep)
** Vikerfjell
*** Gyranfisen
*** Treknatten
*** Svarttjernskollen
*** Vikerfjelltoppen
** Kjølfjellet
** Urdevassfjellet
** Høgfjell (dette fjellet)
*** Hestebrenna
*** Tjuvenborgen

## Referanser
Kurt Ravn

**Kurt Ravn** (født 1947), er en dansk skuespiller og sanger. I TV-serien *[[Matador (TV-serie)|Matador]]* spilte han jernbanearbeideren «Røde», som blir gift med Agnes (Kirsten Olesen). 

Han er utdannet fra Den Danske Scenekunstskole i 1973.

## Filmografi
* *[[Fætrene på Torndal]]* – 1973
* *[[Vinterbørn]]* – 1978
* *[[Johnny Larsen]]* – 1979
* *[[Verden er fuld af børn]]* – 1980
* *[[Pigen fra havet]]* – 1980
* *[[Olsen-bandens flugt over plankeværket]]* – 1981
* *[[Olsenbandens aller siste kupp]]* – 1982
* *[[Jeppe på bjerget (1981)|Jeppe på bjerget]]* – 1981
* *[[Tro, håb og kærlighed]]* – 1984
* *[[Glashjertet]]* – 1988
* *[[Ved vejen]]* – 1988
* *[[Snøvsen]]* – 1992
* *[[Hjælp - Min datter vil giftes]]* – 1993
* *[[Riget I]]* – 1994
* *[[Bryllupsfotografen]]* – 1994
* *[[Nonnebørn]]* – 1997
* *[[Oh Happy Day (film)|Oh Happy Day]]* – 2004
* *[[Kongekabale]]* – 2004
* *[[Store planer]]* – 2005
* *[[Fluerne på væggen]]* – 2005
* *[[Tempelriddernes skat]]* – 2006

## Priser (utvalg)
* 2011 – Bodilprisen for beste mannlige birolle for *[[Smukke mennesker]]*
* 1992 – Olaf Poulsens Mindelegat
* 1981 – Bodilprisen for beste mannlige birolle for *[[Jeppe på bjerget (1981)|Jeppe på bjerget]]*

## Referanser
 



## Eksterne lenker
*
En øy i havet

***En øy i havet*** (originaltittel: *En ö i havet*) er en ungdomsbok av den svenske forfatteren Annika Thor fra 1996.  

Denne boken var debutromanen hennes og er den første boken i en serie på fire bøker.  De andre bøkene i serien er: *Näckrosdammen* (*Vaniljedammen*), *Havets djup* (*Havets dyp*) og *Öppet hav* (*Åpent hav*). Bøkene er oversatt til norsk av Kari Bolstad og utgitt på Omnipax.

## Handling
Historien handler om to søstre, 12 år gamle Steffi og 8 år gamle Nelli, som i 1939 flyktet til Sverige hvor de fikk bo hos to forskjellige fosterfamilier på en liten øy i Gøteborgs skjærgård. Men jentenes foreldre blir værende hjemme i byen Wien, hvor de blir utsatt for nazistenes forfølgelse etter at Tyskland annekterte Østerrike i mars 1938 uten motstand fra østerrikerne.

Foreldrene deres forsøker etter hvert å komme seg unna til USA, samtidig som Steffi og Nelli begynner ved den svenske barneskolen. Ett åt senere begynner Steffi som student i Gøteborg. Der får hun bo hos en ny familie i ukedagene, men reiser med båt tilbake til øya i helgene.
Frisk

**Frisk** kan sikte til:

* Anders Frisk, en svensk fotballdommer
* Frisk (film)
* Frisk (pastill)
* Frisk bris, en vindstyrke
* Frisk Tigers Asker, en ishockeyklubb
* Helse
Atlanten videregående skole

**Atlanten videregående skole** er en videregående skole i Kristiansund i Møre og Romsdal.

For tiden tilbyr skolen følgende studieretninger:
* Studiespesialisering (realfag og språk, samfunnsfag og økonomi
* Musikk, dans og drama
* Idrettsfag

Skolens rektor er Trond Hjelle.

## Referanser


## Eksterne lenker
* Atlanten videregående skoles hjemmeområde
Kirsten Olesen

**Kirsten Olesen** (født 10. mai 1949) er en dansk skuespiller.

Hun ble utdannet ved Odense Teaterskole i 1971 og ble fast ansatt på Det kongelige Teater i 1979, hvor hun siden da har opptrådt i en lang rekke forestillinger.

Fra TV huskes hun bl.a. for sin rolle i serien Matador som tjenestepiken Agnes.

Olesen ble i 2007 utnevnt til kommandør av Dannebrogordenen. Hun mottok Teaterpokalen i 1991.

## Filmografi (utvalg)
* *[[Honning Måne]]* – 1978
* *[[Hør, var der ikke en som lo?]]* – 1978
* *[[Sådan er jeg osse]]* – 1980
* *[[Langturschauffør]]* – 1981
* *[[Drengen der forsvandt]]* – 1984
* *[[Min farmors hus]]* – 1984
* *[[Elise (film)|Elise]]* – 1985
* *[[Johannes' hemmelighed]]* – 1985
* *[[Rødtotterne og Tyrannos]]* – 1988
* *[[Time Out]]* – 1988
* *[[Springflod]]* – 1990
* *[[Farligt venskab]]* – 1995
* *[[Albert (film)|Albert]]* – 1998
* *[[Seth (film)]]* – 1999
* *[[Hotellet (TV-serie)|Hotellet]]* (TV-serie) – 2000
* *[[Forbrydelser]]* – 2004
* *[[Anklaget]]* – 2005
* *[[Du som er i himlen]]* (2021)

## Priser (utvalg)
* 1996 – Läkerols kulturpris
* 1991 – Teaterpokalen
* 1985 – Mottaker av Tagea Brandts Rejselegat

## Se også
* Holberg Teatret

## Referanser


## Eksterne lenker
* 
* Det Kgl. Teater om Kirsten Olesen
MS «Sea Diamond»

**MS «Sea Diamond»** var et cruiseskip operert av Louis Hellenic Cruise Lines. Skipet sank 6. april 2007 etter å ha grunnstøtt nær den greske øya Santorini dagen før.

Skipet het opprinnelig MS «Birka Princess», bygd av det finske selskapet Valmet og levert i 1986 til det Ålandske rederiet *Birka cruises*. 
I februar 2006 ble hun solgt til det Kypros-baserte selskapet *Louis Cruise Lines* for 35 millioner amerikanske dollar.
Et nytt svømmebasseng ble installert og soldekket ble utvidet før skipet begynte å gå i rute på Middelhavet.
Etter salget ble hun registrert i Valletta, Malta, men da hun sank var hun eid av Elona Maritime Co. og registrert ved Piraeus, Hellas.

To personer ble savnet etter havariet.

## Referanser


## Eksterne lenker
* 
* 
* Skipsprofil 
* Birka cruises hjemmeside
Kristiansund videregående skole

**Kristiansund videregående skole** er en videregående skole i Kristiansund i Møre og Romsdal. Til daglig kalles den bare «KVS» eller «St. hanshaugen», etter området den ligger på, St. Hanshaugen.

For tiden har skolen følgende tilbud:
* Yrkes- og studiekompetanse (YSK)
* Restaurant- og matfag
* Bygg- og anleggsteknikk
* Service og samferdsel
* Design og håndverk
* Helse- og sosialfag
* Elektrofag
* Teknikk og industriell produksjon
* Naturbruk
* Formgivningsfag studiespesialisering
* Allmennfaglig påbygning
* Yrkessjåfør
* Teknisk fagskole, maritime fag, teknikk og industriell produksjon og kjemiprosess
*Informasjonsteknologi og medieproduksjon

Kristiansund videregående skole består av 214 ansatte, 1300 ordinære elever og studenter, og ca. 1000 kursdeltagere, som holder til i 12 forskjellige bygninger på samme skoleområde.

Skolens rektor er Marit Bjerkestrand (per 2020).

## Eksterne lenker
* Kristiansund videregående skoles hjemmeområde
Heggedal stasjon

**Heggedal stasjon** er en jernbanestasjon som ligger ved stedet Heggedal i Asker kommune og ble åpnet i 1874 som en del av Drammenbanen.
Da Lieråsen tunnel ble åpnet i 1973 ble den gamle banestrekningen fra Spikkestad til Asker kjent som Spikkestadlinjen. 
Det er 29,34 km til Oslo S og reisetiden er 42 min.

Ved siden av stasjonen er det en parkeringsplass. Korresponderende bussrute til Asker via Dikemark har stoppested ved stasjonen. Planovergangen med tilhørende bommer ble tatt ut av drift og fjernet  høsten 2015 i forbindelse med åpning av ny bru syd for stasjonen.

Den alvorligste *nestenulykken* i den senere tid fant sted 18. oktober 2002 da toget fra Spikkestad startet å rulle ut fra 
stasjonen idet lokaltoget fra Asker var på vei inn på stasjonen. Kun få meter manglet før en alvorlig ulykke hadde vært et faktum.

Heggedal stasjon er bygget om og modernisert i 2012. Nye plattformer ble tatt i bruk i august 2012.

## Bilder fra Heggedal stasjon før moderniseringen i 2012

Fil:Heggedal stasjon TRS 070912 004.jpg|Heggedal stasjon 
Fil:NSB type 69 ved Heggedal stasjon TRS 061023 001.jpg|Ekstratog til Spikkestad 
Fil:1452 Fra Heggedal - no-nb digifoto 20150817 00014 bldsa PK22002.jpg|Heggedal stasjon i 1924. 


|}

## Litteratur
* 
* 

## Eksterne lenker

*
Pieniny

**Pieniny** er en fjellkjede i Polen og Slovakia, som deles i tre deler av elven Dunajec: *Pieniny Spiskie* («Spiszpieninene»), *Pieniny Środkowe* («De midtre Pieninene») og *Małe Pieniny* («De små Pieninene»). Fjellkjeden består hovedsakelig av kalkstein- og dolomittformasjoner, med den høyeste topp på 1050 meter. Fjellkjedens mest berømte fjelltopp er derimot Trzy Korony («De tre kroner»), som rager 982 meter i været. Pieniny – og særlig deres midtre del – er en av de mest populære turistregioner i Polen.

Navnet stammer fra keltisk *«penno»*, som betyr «hode».

Store deler av Pieniny er verneområder. I Polen finnes nasjonalparken Pieniński, som omfatter De midtre Pieninene. På den slovakiske siden er De små Pieninene vernet som Pieniny nasjonalpark.

## Referanser


## Eksterne lenker
*
Kristiansund og Omegn Golfklubb

**Kristiansund og Omegn Golfklubb** er en golfklubb fra Kristiansund, stiftet i mai 1991. Klubben disponerer en 9-hulls skogs- og parkbane i Seivika, med utfordrende *fairways* og små *greener*. Klubben har i dag ca. 300 medlemmer.

## Eksterne lenker
*